
బీజింగ్ : భారతదేశ ఆర్థిక శక్తిని చైనా సంపన్నుడు, వాండా గ్రూప్ అధిపతి వాంగ్ జియాన్లిన్ ప్రశంసించారు. చైనా ఆధ్వర్యంలో జరిగిన బెల్ట్ అండ్ రోడ్ ఫోరం సమావేశంలో ఆయన మాట్లాడుతూ భారతదేశంలో తన గ్రూప్ కంపెనీలు చేపట్టబోతున్న కార్యకలాపాలను వివరించారు. ఈ సమావేశానికి భారతదేశం గైర్హాజరైన సంగతి తెలిసిందే. వాండా గ్రూప్ కంపెనీలు ముఖ్యంగా రియల్ ఎస్టేట్, డెవలప్మెంట్ ప్రాజెక్టులు, ఫిలిం ఇండస్ట్రీలలో పెట్టుబడులు పెడతాయి. వాంగ్ చైనా వ్యాపార దిగ్గజాల్లో అత్యంత విశిష్ఠ స్థానంలో ఉన్నారు. వన్ బెల్ట్, వన్ రోడ్ సమావేశంలో ఆయన టూరిజం ప్రాజెక్టులపై మాట్లాడుతూ తన గ్రూపు భారతదేశంలో కొత్త ప్రాజెక్టులను ఏర్పాటు చేయబోతోందని తెలిపారు. ‘బెల్ట్ అండ్ రోడ్’ వెంబడి అభివృద్ధి చెందుతున్న, అత్యధిక జనాభాగల దేశాలు ఉన్నాయన్నారు. ఉదాహరణలను వివరిస్తూ... 130 కోట్ల జనాభాగల భారతదేశం జనాభాపరంగా ప్రపంచంలోనే రెండో స్థానంలో ఉందన్నారు. ప్రజల సగటు వయసు 26 సంవత్సరాలని తెలిపారు. 26 కోట్ల జనాభాగల ఇండోనేషియా ప్రపంచంలో నాలుగో స్థానంలో ఉందన్నారు. ఈ దేశ జనాభా సగటు వయసు 26 సంవత్సరాల కన్నా తక్కువేనన్నారు. పర్యాటక మౌలిక సదుపాయాల్లో ఈ దేశాలు వెనుకబడి ఉన్నాయన్నారు. పర్యాటక రంగంలో పెట్టుబడులకు ఈ దేశాలు ఉత్తమ అవకాశాలను కల్పిస్తున్నాయన్నారు. తన గ్రూపు పారిస్లో 8 లక్షల చదరపు మీటర్ల ప్రాజెక్టును చేపట్టిందన్నారు. అదేవిధంగా భారతదేశంలో ఢిల్లీ-ముంబై ఇండస్ట్రియల్ కారిడార్లో వాండా ఇండస్ట్రియల్ న్యూ సిటీని చేపట్టామన్నారు. 11 లక్షల చదరపు కిలోమీటర్ల భూమిలో ఈ ప్రాజెక్టును నిర్మిస్తున్నట్లు తెలిపారు. దీనిలో మాన్యుఫాక్చరింగ్ పార్క్, సాంస్కృతిక పర్యాటక పార్క్, నివాస ప్రాంతం ఉంటాయన్నారు. ఈ భూమిలో 70 శాతం వరకు మాన్యుఫాక్చరింగ్, కల్చరల్ టూరిజం పార్క్ల కోసం వినియోగిస్తామన్నారు. ఈ ప్రాజెక్టు పూర్తయితే సుమారు 1 లక్షమందికి ఉపాధి లభిస్తుందన్నారు. భారతదేశంలోని ఇన్వెస్ట్మెంట్ ప్రాజెక్టుల్లో ఇదే పెద్దదని తెలిపారు. ప్రపంచవ్యాప్తంగా ఉన్న మాన్యుఫ్యాక్చరర్లను, మరీ ముఖ్యంగా చైనా మాన్యుఫ్యాక్చరర్లను, ఆకర్షించేందుకు ప్రయత్నిస్తామని తెలిపారు. మేక్ ఇన్ ఇండియా పథకాన్ని ముందుకు తీసుకెళ్ళేందుకు కూడా ఇది దోహదపడుతుందన్నారు. పాకిస్థాన్ ఆక్రమిత కశ్మీరు గుండా చైనా-పాకిస్థాన్ ఎకనమిక్ కారిడార్ వెళ్తుండటంపై అభ్యంతరం వ్యక్తం చేస్తూ భారతదేశం ‘వన్ బెల్ట్, వన్ రోడ్’ సమావేశానికి హాజరు కాలేదు. చైనా అధ్యక్షుడు జీ జిన్పింగ్ ఈ నెల 14న ఈ సమావేశాలను ప్రారంభించారు. 29 దేశాల నేతలు పాల్గొనగా, భారతదేశం గైర్హాజరైంది. అమెరికా, జపాన్, దక్షిణ కొరియా తదితర దేశాలు హాజరయ్యాయి.

beasing : bharatadesa aardhika saktini chaina sampannudu, wanda groop adhipati wang gianlin prasamsinchaaru. chaina aadhvaryamlo jarigina belt and rod foram samavesamlo aayana maatlaadutuu bhaaratadesamlo tana groop companylu chepattabotunna kaaryakalaapaalanu vivarinchaaru. ee samavesaniki bharatadesam gairhajaraina sangati telisinde. wanda groop companylu mukhyamgaa riyal estate, devalapment praajektulu, philim industreelalo pettubadulu pedataayi. wang chaina vyapara diggajaallo atyanta visishta sthaanamlo unnaaru. van belt, van rod samavesamlo aayana toorism praajektulapai maatlaadutuu tana groopu bhaaratadesamlo kotta praajektulanu erpaatu cheyabotondani telipaaru. ‘belt and rod’ vembadi abhivruddhi chendutunna, atyadhika janaabhaagala deshaalu unnaayannaaru. udaaharanalanu vivaristuu... 130 kotla janaabhaagala bharatadesam janabhaparamga prapanchamlone rendo sthaanamlo undannaaru. prajala sagatu vayasu 26 samvatsaraalani telipaaru. 26 kotla janaabhaagala indonatia prapanchamlo naalugo sthaanamlo undannaaru. ee desha janabha sagatu vayasu 26 samvatsaraala kanna takkuvenannaru. paryaataka moulika sadupaayaallo ee deshaalu venukabadi unnaayannaaru. paryaataka rangamlo pettubadulaku ee deshaalu uttama avakaasaalanu kalpistunnayannara. tana groopu paarislo 8 lakshala chadarapu meaterla praajektunu chepattindannaru. adevidhamgaa bhaaratadesamlo dhilli-mumbai industrial kaaridaarlo wanda industrial nyoo citeeni chepattamannaru. 11 lakshala chadarapu kilometerla bhoomilo ee praajektunu nirmistunnatlu telipaaru. deenilo manufacturing park, saamskrutika paryaataka park, nivasa praantam untaayannaaru. ee bhoomilo 70 saatam varaku manufacturing, kalcharal toorism parkla kosam viniyogistaamannaaru. ee praajektu puurtayithee sumaru 1 lakshamandiki upaadhi labhistundannaru. bhaaratadesamlooni investment praajectullo ide peddadani telipaaru. prapanchavyaaptamgaa unna maanyufaakchararlanu, mari mukhyamgaa chaina maanyufaakchararlanu, aakarshinchenduku prayatnistaamani telipaaru. mek in india pathakaanni munduku teesukellenduku kuudaa idhi dohadapadutundannaru. pakisthan aakramita kashmeeru gunda chaina-pakisthan ekanamik karidar veltundatampai abhyantaram vyaktam chestu bharatadesam ‘van belt, van rod’ samavesaniki haajaru kaaledu. chaina adhyakshudu jee jinping ee nela 14na ee samavesalanu praarambhinchaaru. 29 deshaala nethalu palgonaga, bharatadesam gairhajaraindi. america, japan, dakshina koria taditara deshaalu haajarayyaayi.